16 ሚያዝያ 2019 ምንጪ ስእሊ, ZACHARIAS ABUBEKER ሱዳን ኣብ ጉዳይ ግድብ ህዳሰ ኢትዮጵያ ካብ መፈለምትኡ ጀሚራ ብዝነበራ ቅዋም መሓዛ ኢትዮጵያ ኮይና'ያ ፀኒሓ። ብሓፈሻ ሃገራት እቲ ተፋሰስ ከምኡ እውን ኣብ መንጎ ኢትዮጵያ፣ ግብፅን ሱዳንን ኣብ ዝተገበረ ስሉሳዊ ዘተ እውን ኣብ ጎኒ ኢትዮጵያ እያ ተሰሊፋ። ብኣንፃሩ ግብፂ ድማ፡ ውጥን ናይቲ ግድብ ብምቅዋም ገና ካብ ብጉሓቱ ክኸውን ይኽእል እዩ ንዝበለቶ ዕድላት ክትፍትን ፀኒሓ። ሕዚ እውን እንተኾነ ብቐጥታ ኾነ ብተዘዋዋሪ እዚ ፃዕራ ኣየቋረፀትን። ቅድሚ ዝተወሰኑ መዓልታት ንሰለስተ ዓሰርተ ዓመታት ንዝገዝእዋ ዑመር ሓሰን ኣልበሽር ይኣኽለኒ ብምባል ካብ መዝነቶም ዝገለፈት ሱዳን፡ ሕዚ ኣብ ዘይፀረየ መስመር ፖለቲካ ትርከብ። እዚ መንግስታዊ ለውጢ ስዒቡ ሱዳን ኣብ ግድብ ህዳሰ ኢትዮጵያ ዝነበራ መርገፂ ክትቅይር'ዶ ትኸውን?
